West Vancouver (Britská Kolumbia)

**West Vancouver** je okres v kanadskej provincii Britská Kolumbia. Býva v ňom 42&nbsp;131 obyvateľov. Jeho park Cypress Provincial Park je jedným z miest, kde sa v roku 2010 konali XXI. Zimné olympijské hry.

vľavo|náhľad|Poloha okresu ''West Vancouver'' v rámci metropolitného celku ''Metro Vancouver''
Okres je súčasťou regionálneho okresu Metro Vancouver, leží na severozápad od Vancouveru, na severnom brehu fjordu Burrard Inlet a úžiny Howe Sound. West Vancouver susedí s okresom North Vancouver. 

V okrese West Vancouver sa nachádza jedno z prvých nákupných stredísk v Kanade, Park Royal Shopping Centre.

Okres West Vancouver je často označovaný za najdrahšie sídlo v Kanade, spolu s Westmountom, mestom na predmestí Montrealu a Torontským predmestím Oakville.

West Vancouver bol v roku 2006 vyhlásený za hlavné mesto kultúry v Kanade. 

## Dejiny

[náhľad|Maják v ''Point Atkinson'' v parku [Lighthouse Park]]
náhľad|Maják v ''Point Atkinson'' v parku ''Lighthouse Park''
náhľad|Policajný ''Jeep'' v okrese ''West Vancouver''
náhľad|Most ''Lions Gate Bridge'' v noci
náhľad|Knižnica ''West Vancouver Memorial Library''
náhľad|Modrý autobus na trase ''Horseshue Bay''/''Dundarave''/''Vancouver''
náhľad|Plaváreň ''West Vancouver Aquatic Centre''
náhľad|Kvetinové hodiny ''Millennium Floral Clock'' v parku ''Ambleside Park''
náhľad|Obchodné stredisko ''Park Royal Shopping Centre''
náhľad|Lyžovačka v parku ''Cypress Provincial Park''
náhľad|Člny v prístave v ''Horseshoe Bay'', na pozadí je trajekt ''Queen of Oak Bay'', chystajúci sa zakotviť u terminálu spoločnosti ''BC Ferries''
náhľad|Terminál ''BC Ferries'' v ''Horseshoe Bay''
Okres West Vancouver bol zapísaný do registra 15. marca 1912, po tom, čo sa oddelil od mesta North Vancouver. Prvé voľby sa v ňom konali 6. apríla 1912. V novembri 1938 bol pre automobilovú dopravu slávnostne otvorený most Lions Gate Bridge, čo umožnilo rýchly rast okresu, dovtedy dostupného iba s využitím kompy. Niektoré domy v okrese West Vancouver sú z obdobia 20. a 30. rokov 20. storočia, no väčšina v súčasnosti stojacich budov pochádza zo 70. a 80. rokov.

### Časová os
***1792**&nbsp;&nbsp;Kapitán George Vancouver pomenoval Point Atkinson
***1872**&nbsp;&nbsp;James Blake získal predkupné právo na prvých 65 hektárov pôdy
***1875**&nbsp;&nbsp;Prvý maják v Point Atkinson
***1898**&nbsp;&nbsp;Francis Caulfeild bol vysadený na brehu u Skunk Cove
***1903**&nbsp;&nbsp;Jack Thomas, dezertér z anglického námorníctva Royal Navy, pôvodom z Walesu, bol prvým bielym osadníkom na území terajšieho okresu West Vancouver. Poskytoval prvý prevoz do Vancouveru na lodi
***1905**&nbsp;&nbsp;John Lawson, miestny vodca komunity, sa usadil pri ulici 17th street
***1908**&nbsp;&nbsp;Postavené prvé mólo, Hollyburn Pier
***1909**&nbsp;&nbsp;Založenie spoločnosti West Vancouver Transportation Company, ktorá zabezpečovala prepravu po vode do Vancouveru
***1909**&nbsp;&nbsp;Nárast obchodu s nehnuteľnosťami, pozemky sa predávali od 450 CAD až po 4 500 CAD
***1910**&nbsp;&nbsp;Postavenie vodovodu u Caulfeild a Ambleside
***1911**&nbsp;&nbsp;Prvá základná škola a presbyteriánsky kostol v Dundarave
***1912**&nbsp;&nbsp;Okres West Vancouver sa odtrhol od mesta North Vancouver
***1912**&nbsp;&nbsp;Počet obyvateľov dosiahol čísla 1 500
***1912**&nbsp;&nbsp;Prvé komunálne voľby
***1912**&nbsp;&nbsp;Mestská rada vymenovala Johna Tearea a F.H. Kettlea za policajných komisárov
***1914**&nbsp;&nbsp;Prvé známe sídlo, osada Salishov v Sandy Cove
***1914**&nbsp;&nbsp;Železnica Pacific Great Eastern Railway v prevádzke
***1914**&nbsp;&nbsp;Plukovník Albert Whyte vyvíja snahu o zmenu názvu White Cliff City na Whytecliff
***1915**&nbsp;&nbsp;Postavené mólo Dundarave Pier
***1915**&nbsp;&nbsp;Cesta Marine Drive bola oficiálne otvorená premiérom Richardom McBrideom
***1916**&nbsp;&nbsp;Svoju činnosť začala autobusová spoločnosť West Vancouver Municipal Transport
***1922**&nbsp;&nbsp;Energetická spoločnosť BC Hydro začala poskytovať elektrinu
***1924**&nbsp;&nbsp;Začalo sa s číslovaním domov
***1926**&nbsp;&nbsp;Cesta Marine Drive je rozšírená do osady Horseshoe Bay
***1926**&nbsp;&nbsp;Town Planning Act zakázal vytváranie nových priemyselných prevádzok, čím vytvoril čisto obytnú zónu s minimom stavebných pozemkov
***1927**&nbsp;&nbsp;Postavená stredná škola Inglewood High School
***1928**&nbsp;&nbsp;Sprevádzkované priame telefónne spojenie do Vancouveru
***1930**&nbsp;&nbsp;Povinné používanie žúmp
***1930**&nbsp;&nbsp;Iba 48 zo 100 kilometrov ciest v okrese je spevnených
***1931**&nbsp;&nbsp;Dan Sewell otvoril svoj prístav na Whytecliff Lodge
***1932**&nbsp;&nbsp;1 600 akrov zakúpených A.R. Guinnessom - British Pacific Properties
***1934**&nbsp;&nbsp;Prvé policajné auto v okrese
***1936**&nbsp;&nbsp;Pošta Hollyburn Post Office je postavená na rohu ulíc 17th street a Marine Drive
***1938**&nbsp;&nbsp;Most Lions Gate Bridge je dokončený, otvorený je 29 mája. Jeho výstavba stála 6 miliónov CAD
***1947**&nbsp;&nbsp;Prevádzka kompy bola pozastavená potom, čo o ňu po dokončení mosta poklesol záujem
***1950**&nbsp;&nbsp;Otvorená knižnica West Vancouver Memorial Library. Knižnica požičiava viacej kníh na osobu, ako iné knižnice v Kanade
***1950**&nbsp;&nbsp;Je otvorené obchodné stredisko Park Royal Shopping Centre, prvé obchodné stredisko v Kanade
***1954**&nbsp;&nbsp;Otvorená budova Public Safety Building. V jej pristoroch sídlil policajný a požiarny zbor okresu West Vancouver
***1959**&nbsp;&nbsp;Úprava územného plánovania umožnila výstavbu ďalších 78 obytných domov v Ambleside
***1961**&nbsp;&nbsp;Sú postavené Crescent Apartments, prvé výškové obytné budovy v okrese West Vancouver
***1962**&nbsp;&nbsp;Obchodné stredisko Park Royal Shopping Centre je uzavreté
***1963**&nbsp;&nbsp;Mýto na moste Lions Gate Bridge je 1 apríla zrušené
***1967**&nbsp;&nbsp;Požiarna zbrojnica bola postavená na rohu ulíc 16th street a Fulton Avenue. Policajný zbor okresu zostáva v budove Public Safety

## Priemysel
Okres West Vancouver nemá podľa zákona žiadny priemysel.

## Parky a miesta na rekreáciu
West Vancouver je obytnou zónou, v ktorej je veľa obyvateľov na penzii, pracuje doma, alebo v neďalekom Downtowne vo Vancouveri. Línia 25 blokov na ulici Marine Drive slúži ako obchodná zóna, na ktorej sú obchody, malé kancelárie a úrady, garáže, čerpacie stanice, reštaurácie a banky. Táto oblasť je známa ako *Ambleside*, jeden blok domov je oddeľuje od oblasti, známej ako *Dundarave*. V okrese West Vancouver sa nachádza obchodné stredisko *Park Royal Shopping Centre*, ktoré bolo otvorené v 50. rokoch a bolo prvým obchodným strediskom v Kanade. Zaberá 2 km  oboch strán ulice Marine Drive pri meste North Vancouver. Park Royal je tiež najväčšie obchodné stredisko na pobreží North Shore a autobusové nádražie pre autobusy Blue Bus a TransLink. 

V okrese sa nachádza veľa atrakcií, vrátane zjazdovky na Cypress Mountain v parku Cypress Mountain Provincial Park, ktorá bude jednou zo športovísk počas Zimných olympijských hier v roku 2010. Park Ambleside Park a 15 blokov dlhé nábrežie West Vancouver Seawall sú tiež populárnymi miestami pre miestnych obyvateľov s rodinami a turistov. Park Whytecliff Park je označovaný za jedno z najlepších miest pre hlbinné potápanie v západnej kanade. V okrese je veľa menších parkov, ako napríklad Lighthouse Park v Point Arkinson, s úžasným výhľadom na Downtown Vancouveru a úžinu Strait of Georgia.

V okrese West Vancouver je niekoľko verejných športovísk, vrátane 18 jamkového golfového ihriska, kúpaliska, klziska, basketbalových a tenisových kurtov, skateboardingových parkov a značného počtu verejných parkov. V okrese je tiež park Cypress Provincial Park, s cestami pre horské bicykle a veľkými zjazdovkami pre lyžiarov a snowboardistov.

## Demografia
### Obyvateľstvo
Podľa sčitania ľudu v roku 2001 má okres West Vancouver 41 425 obyvateľov. Má druhý najvyšší percentuálny podiel osôb vo veku 65 rokov a vyššie v Britskej Kolumbii, keď do tejto kategórie spadá 22 percent jeho obyvateľov, v porovnaní s 13 percentami vo zvyšku provincie. Medzi päť najčastejších zamestnaní v okrese West Vancouver patria technické služby, obchod s nehnuteľnosťami, zdravotná starostlivosť, financie a poisťovníctvo a vzdelávacie služby a školstvo. 

### Vierovyznanie
* Ateisti 29,3 %
* Anglikáni 17,5 %
* Protestanti 17,5 %
* Rímskokatolíci 13,7 %
* Moslimovia 5,9 %
:Zdroj: Sčítanie ľudu v roku 2001

### Jazyk
* Angličtina 74,5 %
* Francúzština 0,9 %
* Neoficiálne jazyky 23,7 %

*Prvých 5 neoficiálnych jazykov*
* Čínština 28,8 %
* Perzština 19,2 %
* Nemčina 11,6 %
* Kórejčina 4,9 %
* Francúzština 3,5 %

## Doprava
Okres West Vancouver spravuje najstarší funkčný verejný dopravný systém v Kanade. Sieť Blue Bus - Modrých autobusov je jediným okresným verejným dopravným systémom v regionálnom okrese Metro Vancouver, aj keď je súčasťou TransLinku, siete verejnej dopravy v regionálnom okrese a cestovné lístky sa dajú použiť aj v iných autobusoch.

BC Ferries zaisťuje spojenie po vode s odchodmi z Horseshoe Bay vo West Vancouveri do Nanaima, Bowen Islandu a pobrežia Sunshine Coast.

## Okolitá príroda
West Vancouver je známy svojimi parkmi, ako napríklad parkom Cypress Provincional Park, ktorý poskytuje výhľad na sieť fjordov Howe Sound a oblasť regionálneho okresu Metro Vancouver. Celý okres West Vancouver leží na svahoch pohoria Pobrežné vrchy. Z väčšiny domov v okrese je výhľad na Vancouverov ostrov, Lower Mainland a Howe Sound.

## Životná úroveň
V okrese sa nachádza niekoľko veľmi veľkých a drahých nehnuteľností a domov. Niekedy sú tu domy ocenené a predané aj za sumu 20 miliónov C$. V roku 2006 bola priemerná cena za dom vyše 1 250 000 C$, 70 percent domov malo cenu vyššiu ako 1 milión C$. West Vancouver je často označovaný za najdrahšie sídlo v Kanade, aj keď Westmount, mesto na predmestí Montrealu a Torontské predmestie Oakville sú týmto titulom tiež označované. 40 percent mužskej populácie a 18 percent ženskej populácie v roku 2000 zarobilo viac ako 60 000 C$. Celkový priemerný príjem je 86 253 pre mužov a 37 133 pre ženy, takmer dvojnásobok priemerného príjmu v provincii. Viac ako 50 percent obyvateľov okresu má celkový rodinný príjem aspoň 90 000 C$.

## Školstvo
Štátne školy spravuje *School District 45 West Vancouver*.

## Externé odkazy
* Oficiálna stránka okresu West Vancouver  
* Múzeum a archívy okresu 
* Modré autobusy okresu West Vancouver  

Kategória:Mestá v Britskej Kolumbii
Kategória:Prístavné mestá v Kanade